b'\n_START_ARTICLE_\nStruktuur\n_START_SECTION_\nSelgitusi\n_START_PARAGRAPH_\nStruktuuri m\xc3\xb5istele aluse panijaks peetakse nii Immanuel Kanti, kui ka Georg Wilhelm Friedrich Hegelit. T\xc3\xa4nap\xc3\xa4eval on struktuuri m\xc3\xb5istet laiendatud ja kitsendatud v\xc3\xa4ga paljudest aspektidest ning sellel puudub k\xc3\xb5iki rahuldav, nii-\xc3\xb6elda neutraalne m\xc3\xa4\xc3\xa4ratlus. Levinud on struktuuri probleem- ja objektorienteeritud t\xc3\xb5lgendused._NEWLINE_Ollakse eri meelel, kas struktuur on p\xc3\xbcsiv v\xc3\xb5i enamasti p\xc3\xbcsiv; kas on tegemist mingi seletamatu seosega v\xc3\xb5i seostega elementide vahel, jne. Ilmne on, et keemilise protsessi puhul on tegemist aine struktuuri kiire muutumisega, evolutsioonilise protsessi puhul suhteliselt aeglase muutumisega ning alles stagnatsiooni puhul v\xc3\xb5ib r\xc3\xa4\xc3\xa4kida struktuuri p\xc3\xbcsivusest._NEWLINE_Struktuurile on omistatud veel j\xc3\xa4rgmisi tunnuseid: _NEWLINE_1) Struktuur on k\xc3\xb5igi reaalselt eksisteerivate s\xc3\xbcsteemide lahutamatu atribuut. _NEWLINE_2) Seoses mateeria struktuuritasemete v\xc3\xb5i -aspektide mitmekesisusega on mis tahes s\xc3\xbcsteem pol\xc3\xbcstruktuurne. _NEWLINE_3) Struktuuri m\xc3\xb5iste on tihedalt seotud seaduse, vormi, paratamatuse jt sugulaskategooriatega. _NEWLINE_4) On j\xc3\xb5utud arusaamisele, et struktuuri t\xc3\xa4pne definitsioon on antav matemaatiliselt isomorfismi ja invariantsuse m\xc3\xb5iste abil.\n_START_SECTION_\nT\xc3\xa4psustusi\n_START_PARAGRAPH_\nStruktuuri m\xc3\xa4\xc3\xa4ratluse laialivalguvus on pannud tunnetus- ja s\xc3\xbcsteemiteoreetikuid seda m\xc3\xb5istet t\xc3\xa4psustama ja konkretiseerima  . K\xc3\xb5ik katsed struktuuri olemust \xc3\xa4ra seletada viivad paratamatult graafide juurde, kasv\xc3\xb5i nende diagrammide n\xc3\xa4ol . Struktuuri, isomorfismi ja invariantsuse m\xc3\xb5isted on lihtsalt ja piltlikult selgitatavad graafi struktuuri p\xc3\xb5hjal  .\n_START_SECTION_\nStruktuuri tuvastamine\n_START_PARAGRAPH_\nStruktuuri elementaarosisteks on selle elementidevahelised binaarsuhted. Reaalse objekti graafi kujul esitatud struktuur on tuvastatav selle binaarsuhete s\xc3\xbcvaidentifitseerimise teel saadud struktuurimudeli kujul. Struktuurimudel avab ka struktuuri s\xc3\xbcmmeetria omadused s\xc3\xbcmmeetriaklasside ehk orbiitide n\xc3\xa4ol.'